CELEX: 32011D0881
Language: mt
Date: 2011-12-21 00:00:00
Title: 2011/881/UE: Deċiżjoni ta’ Implimentazzjoni tal-Kummissjoni tal- 21 ta’ Diċembru 2011 dwar l-adozzjoni ta’ deċiżjoni ta’ finanzjament li tappoġġa studji ta’ sorveljanza volontarja dwar it-telf tal-kolonja tan-naħal tal-għasel (notifikata bid-dokument numru C(2011) 9597)

23.12.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 343/119
            
         DEĊIŻJONI TA’ IMPLIMENTAZZJONI TAL-KUMMISSJONI
   tal-21 ta’ Diċembru 2011
   dwar l-adozzjoni ta’ deċiżjoni ta’ finanzjament li tappoġġa studji ta’ sorveljanza volontarja dwar it-telf tal-kolonja tan-naħal tal-għasel
   (notifikata bid-dokument numru C(2011) 9597)
   (2011/881/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni tal-Kunsill 2009/470/KE tal-25 ta’ Mejju 2009 dwar in-nefqa fil-kamp veterinarju (1), u b’mod partikolari mill-Artikolu 22 sa 24 tagħha,
   Wara li kkunsidrat ir-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 75(2) tiegħu,
   Wara li kkunsidrat ir-Regolament tal-Kummissjoni (KE, Euratom) Nru 2342/2002 tat-23 ta’ Diċembru 2002 li jippreskrivi regoli ddettaljati għall-implimentazzjoni tar-Regolament tal-Kunsill (KE, Euratom) Nru 1605/2002 fuq ir-Regolament Finanzjarju li jgħodd għall-baġit ġenerali tal-Komunitajiet Ewropej (3) (minn hawn ’il quddiem imsejħin ir-“Regoli Implimentattivi”), u b’mod partikolari l-Artikolu 90 tiegħu,
   Billi:
   
               (1)
            
            
               Id-Deċiżjoni 2009/470/KE tistabbilixxi l-proċeduri li jirregolaw il-kontribuzzjoni finanzjarja Komunitarja fil-kamp veterinarju.
            
         
               (2)
            
            
               B’mod partikolari, l-Artikolu 22 tad-Deċiżjoni 2009/470/KE jipprovdi li l-Komunità tista’ tieħu, jew tassisti lill-Istati Membri sabiex jieħdu l-miżuri tekniċi u xjentifiċi meħtieġa għall-iżvilupp ta’ leġiżlazzjoni veterinarja Komunitarja.
            
         
               (3)
            
            
               Il-Komunikazzjoni mill-Kummissjoni lill-Parlament Ewropew u lill-Kunsill dwar is-saħħa tan-naħal tal-għasel (4) tagħti ħarsa ġenerali tal-azzjonijiet tal-Kummissjoni li diġà ttieħdu u li qed jittieħdu fir-rigward tas-saħħa tan-naħal tal-għasel fl-UE. Il-kwistjoni ewlenija li l-komunikazzjoni tindirizza hija l-mortalità tan-naħal. Dawn il-mortalitajiet ġew irrapportati f’bosta pajjiżi fid-dinja u anke fl-UE.
            
         
               (4)
            
            
               Fl-2009, il-proġett tal-EFSA “Il-Mortalità tan-Naħal u s-Sorveljanza tan-Naħal fl-Ewropa” kkonkluda li b’mod ġenerali, is-sistemi ta’ sorveljanza fl-UE huma dgħajfa u hemm nuqqas ta’ dejta fuq livell ta’ Stati Membri u nuqqas ta’ dejta komparabbli fuq livell ta’ UE.
            
         
               (5)
            
            
               L-azzjonijiet ewlenin li pproponiet il-Kummissjoni kienu li jitwaqqaf laboratorju ta’ referenza tal-UE (EURL) għas-saħħa tan-naħal, u li jitniedu studji ta’ sorveljanza dwar it-telf tal-kolonja tan-naħal tal-għasel appoġġati għall-aspetti teknikċi mill-EURL u kofinanzjati mill-Kummissjoni.
            
         
               (6)
            
            
               L-ewwel pass diġà tlesta peress li l-EURL għas-saħħa tan-naħal twaqqaf bir-Regolament tal-Kummissjoni (UE) Nru 87/2011 (5) u ilu jopera mill-1 ta’ April 2011. (ANSES – Sophia Antipolis – FR).
            
         
               (7)
            
            
               Kif intalab mill-Kummissjoni, il-EURL għas-saħħa tan-naħal ħoloq dokument tekniku “Basis for a pilot surveillance project on honey bee colony losses” (Bażi għal proġett pilota ta’ sorveljanza dwar it-telf tal-kolonja tan-naħal tal-għasel li jista’ jinstab fuq http://ec.europa.eu/food/animal/liveanimals/bees/bee_health_en.htm) li jipprovdi gwida għall-Istati Membri biex jelaboraw l-istudji tagħhom ta’ sorveljanza.
            
         
               (8)
            
            
               Sabiex tittejjeb id-disponibbiltà tad-dejta dwar is-saħħa tan-naħal, huwa xieraq li ċerti studji ta’ sorveljanza fl-Istati Membri dwar it-telf tan-naħal tal-għasel jingħataw assistenza u appoġġ.
            
         
               (9)
            
            
               L-Istati Membri kienu mistiedna jibagħtu lill-Kummissjoni l-istudji tagħhom ta’ sorveljanza bbażati fuq id-dokument tekniku tal-EURL għas-saħħa tan-naħal sat-30 ta’ Settembru 2011.
            
         
               (10)
            
            
               Għoxrin Stat Membru bagħtu l-proposti tagħhom għall-istudji ta’ sorveljanza. Dawn il-proposti qed jiġu evalwati mil-lat tekniku u finanzjarju sabiex tiġi vvalutata l-konformità tagħhom mad-dokument tekniku “Basis for a pilot surveillance project on honey bee colony losses”. Wara l-proċess tal-evalwazzjoni u l-għażla, ir-rata ta’ kofinanzjament li ma taqbiżx is-70 % u l-ammont tal-kontribuzzjoni individwali għall kull Stat Membru tkun iffissata permezz ta’ Deċiżjoni tal-Kummissjoni sussegwenti.
            
         
               (11)
            
            
               L-istudji ta’ sorveljanza jeħtieġ jinkludu kontrolli fuq il-ġarar tan-naħal fil-perjodu ta’ qabel ix-xitwa u mbagħad żjara wara x-xitwa. Żjara oħra hi ppjanata matul is-sajf. Għalhekk, skont it-tfassil tal-programmi tal-Istati Membri, l-ewwel żjara hi mistennija li ssir qabel ix-xitwa 2012 filwaqt li t-tieni waħda hi mistennija li ssir is-sena ta’ wara. Għal din ir-raġuni, huwa l-waqt opportun li jiġi kkunsidrat il-perjodu ta’ applikazzjoni ta’ din id-Deċiżjoni li jibda mill-1 ta’ Jannar 2012 sat-30 ta’ Ġunju 2013.
            
         
               (12)
            
            
               Huwa xieraq li jiġi stabbilit finanzjament mill-Unjoni għall-istudji billi jiġu allokati EUR 3 750 000.
            
         
               (13)
            
            
               Din id-Deċiżjoni tikkostitwixxi deċiżjoni ta’ finanzjament skont it-tifsira tal-Artikolu 75(2) tar-Regolament (KE, Euratom) Nru 1605/2002 u skont l-Artikolu 90 tar-Regolament (KE, Euratom) Nru 2342/2002.
            
         
               (14)
            
            
               Il-miżuri stipulati f’din id-Deċiżjoni huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   1.   Il-kontribuzzjoni tal-Unjoni Ewropea għall-implimentazzjoni tal-istudji ta’ sorveljanza dwar l-azzjoni tat-telf tal-kolonja tan-naħal tal-għasel hija ta’ EUR 3 750 000. Il-kontribuzzjoni tapplika għall-perjodu mill-1 ta’ Jannar 2012 sat-30 ta’ Ġunju 2013.
   2.   Il-kontribuzzjoni msemmija fil-paragrafu 1 għal massimu ta’ 70 % hija limitata għal spejjeż relatati ma’:
   
               (i)
            
            
               it-twettiq ta’ testijiet tal-laboratorju u
            
         
               (ii)
            
            
               il-persunal allokat speċjalment għal:
               
                           —
                        
                        
                           it-twettiq ta’ kampjuni u
                        
                     
                           —
                        
                        
                           il-monitoraġġ tal-istat ta’ saħħa tal-ġarar u tal-kolonji tan-naħal.
                        
                     
         Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, il-21 ta’ Diċembru 2011.
      
         
            Għall-Kummissjoni
         
         John DALLI
         
            Membru tal-Kummissjoni
         
      
   
   
      (1)  ĠU L 155, 18.6.2009, p. 30.
   
      (2)  ĠU L 248, 16.9.2002, p. 1.
   
      (3)  ĠU L 357, 31.12.2002, p. 1.
   
      (4)  COM(2010) 714 finali.
   
      (5)  ĠU L 29, 3.2.2011, p. 1.